proxectonos/corpus_dominio_legal_administrativo_tmp huggingface dataset:
ORDE do 4 de agosto de 2006 pola que se dispón o nomeamento e a renovación de vogais do Consello de Administración da Autoridade Portuaria de San Cibrao, Ferrol e a súa ría.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — II. AUTORIDADES E PERSOAL — 14/08/2006

O artigo 40 da Lei 27/1992, do 24 de novembro, de portos do Estado e da mariña mercante, dispón que a designación dos vogais dos consellos de Administración das autoridades portuarias dos portos de interese xeral será acordada polo órgano competente da comunidade autónoma por proposta das administracións públicas, entidades e organismos ás que representen aqueles.
Polo exposto, e vistas as propostas recibidas das devanditas institucións e entidades, e en exercicio da facultade que me foi atribuída polo Consello da Xunta de Galicia, na súa reunión do día 10 de xaneiro de 2002,
DISPOÑO:
Primeiro.-Nomear a Santiago Antonio Roura Gómez como vogal do Consello de Administración da Autoridade Portuaria de San Cibrao, Ferrol e a súa ría, en representación da Xunta de Galicia.
Segundo.-Renovar o nomeamento dos seguintes vogais do Consello de Administración da Autoridade Portuaria de San Cibrao, Ferrol e a súa ría:
-En representación da Administración xeral do Estado:
Ángel G. Fenor de la Maza y Cornide-Quiroga.
-En representación do Concello de Fene:
Xosé María Rivera Arnoso.
-En representación da Cámara de Comercio, Industria e Navegación de Ferrol:
Francisco Cruz Senra.
José Antonio Dopico Carril.
-En representación da organización sindical máis representativa (CC.OO.):
Julio Abelleira Souto.
Santiago de Compostela, 4 de agosto de 2006.
María José Caride Estévez
Conselleira de Política Territorial, Obras Públicas
e Transportes
ORDE do 4 de agosto de 2006 pola que se dispón o cesamento de vogal do Consello de Administración da Autoridade Portuaria da Coruña.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — II. AUTORIDADES E PERSOAL — 14/08/2006

O artigo 40 da Lei 27/1992, do 24 de novembro, de portos do Estado e da mariña mercante, dispón que a separación dos vogais dos consellos de Administración das autoridades portuarias dos portos de interese xeral será acordada polo órgano competente da comunidade autónoma por proposta das organizacións, organismos e entidades ás que representen aqueles.
Polo exposto, e vista a proposta da Asociación Provincial de Consignatarios, e en exercicio da facultade que me foi atribuída polo Consello da Xunta de Galicia, na súa reunión do día 10 de xaneiro de 2002,
DISPOÑO:
O cesamento de Francisco Javier Santiáñez Orero como vogal do Consello de Administración da Auto
ridade Portuaria da Coruña, en representación da Asociación Provincial de Consignatarios, agradecéndolle os servizos prestados.
Santiago de Compostela, 4 de agosto de 2006.
María José Caride Estévez
Conselleira de Política Territorial, Obras Públicas
e Transportes
ORDE do 4 de agosto de 2006 pola que se dispón o cesamento de vogal do Consello de Administración da Autoridade Portuaria de San Cibrao, Ferrol e a súa ría.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — II. AUTORIDADES E PERSOAL — 14/08/2006

O artigo 40 da Lei 27/1992, do 24 de novembro, de portos do Estado e da mariña mercante, dispón que a separación dos vogais dos consellos de Administración das autoridades portuarias dos portos de interese xeral será acordada polo órgano competente da comunidade autónoma por proposta das organizacións, organismos e entidades ás que representen aqueles.
Polo exposto, e en exercicio das facultades que me foron atribuídas polo Consello da Xunta de Galicia, na súa reunión do día 10 de xaneiro de 2002,
DISPOÑO:
O cesamento de Francisco Carballal Lugrís como vogal do Consello de Administración da Autoridade Portuaria de San Cibrao, Ferrol e a súa ría, en representación da Xunta de Galicia, agradecéndolle os servizos prestados.
Santiago de Compostela, 4 de agosto de 2006.
María José Caride Estévez
Conselleira de Política Territorial, Obras Públicas
e Transportes
ORDE do 24 de xullo de 2006 pola que se declara de interese galego a Fundación Nino Mirón Pontevedra Club de Fútbol e se ordena a súa inscrición no Rexistro de Fundacións de Interese Galego.
CONSELLERÍA DE CULTURA E DEPORTE — III. OUTRAS DISPOSICIÓNS — 16/08/2006

Con data do 18 de xullo de 2006 foi publicada no Diario Oficial de Galicia a orde da Consellería de Presidencia, Administracións Públicas e Xustiza, do 28 de xuño de 2006, pola que se clasifica de interese a Fundación Nino Mirón Pontevedra Club de Fútbol, adscribíndoa á Consellería de Cultura e Deporte, que exercerá plenamente o protectorado sobre ela.
Esta fundación, de acordo co establecido no artigo 6 dos seus estatutos, ten como obxecto promocionar, desenvolver e impulsar o deporte, con especial atención á participación dos nenos en idades de formación, universitarios e minusválidos, así como procurar a inserción socio-laboral dos deportistas, unindo a cultura, a educación e a práctica deportiva para o desenvolvemento integral da sociedade e contribuír así á formación dunha mocidade máis sa desde o punto de vista persoal e social.
Por iso, en virtude das competencias que me confire o artigo 34 da Lei 1/1983, do 22 de febreiro, reguladora da Xunta e do seu presidente, e segundo o establecido no artigo 8 da Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro, e no artigo 32.3º a) do Regulamento de organización e funcionamento do protectorado das fundacións de interese galego, aprobado polo Decreto 248/1992, do 18 de xuño,
DISPOÑO:
Primeiro.-Declarar de interese galego a Fundación Nino Mirón Pontevedra Club de Fútbol xa que os seus estatutos cumpren as prescricións que, para tal efecto, sinala a vixente lexislación en materia de fundacións de interese galego.
Segundo.-Ordenar a inscrición da Fundación Nino Mirón Pontevedra Club de Fútbol no Rexistro de Fundacións de Interese Galego da Consellería de Cultura e Deporte, para os efectos constitutivos que sinala a Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro.
Terceiro.-Esta fundación queda sometida ao disposto na normativa de xeral aplicación, en especial, á obriga de dar publicidade suficiente ás súas actividades e á ausencia de ánimo de lucro na prestación
dos seus servizos. Tamén queda obrigada a renderlle contas anualmente ao protectorado e a xustificar, a través dunha memoria anual, o cumprimento da finalidade fundacional, así como a presentar o proxecto de orzamento, con anterioridade ao inicio do exercicio económico para o que se formula e a solicitar as preceptivas autorizacións do protectorado.
A presente orde entrará en vigor o día seguinte ao da súa publicación no Diario Oficial de Galicia.
Santiago de Compostela, 24 de xullo de 2006.
Ánxela Bugallo Rodríguez
Conselleira de Cultura e Deporte
RESOLUCIÓN do 20 de xullo de 2006 pola que se lles dá publicidade ás axudas concedidas ao abeiro da Orde do 17 de febreiro de 2006, pola que se convoca e regula a concesión de axudas a pequenas e medianas empresas de Galicia para a elaboración de memorias de sustentabilidade empresarial (Diario Oficial de Galicia número 43, do 2 de marzo).
CONSELLERÍA DE MEDIO AMBIENTE E DESENVOLVEMENTO SOSTIBLE — III. OUTRAS DISPOSICIÓNS — 14/08/2006

O artigo 10 da Orde do 17 de febreiro de 2006, reguladora das axudas a pequenas e medianas empresas de Galicia para a elaboración de memorias de sustentabilidade empresarial, dispón que o conselleiro de Medio Ambiente e Desenvolvemento Sostible resolverá nun prazo de catro meses a partir da publicación da convocatoria no DOG.
Tendo en conta a proposta de concesión elaborada pola Comisión de Avaliación constituída para o efecto, na que se amosa a relación de Pemes solicitantes para as que se propoñen a concesión e non admisión das axudas, a súa contía de xeito individualizado e a puntuación acadada tras a avaliación,
RESOLVO:
Primeiro.-A concesión das devanditas axudas a favor dos solicitantes relacionados na proposta, que no seu conxunto acadar a contía de 42.663 A do crédito orzamentario que se amosa no anexo.
Segundo.-A inadmisión da corporación de dereito público Colexio Oficial de Enxeñeiros Técnicos Industriais da Coruña por incumprimento do preceptuado no artigo 2 da orde ao establecer como beneficiarios das axudas a microempresas, pequenas e medianas empresas seguindo os criterios da recomendación da comisión, do 6 de maio de 2003, publicada no DOCE nº L124, do 20 de maio.
Santiago de Compostela, 20 de xullo de 2006.
Manuel Vázquez Fernández
Conselleiro de Medio Ambiente e Desenvolvemento
Sostible
ANEXO
NOME DA PEME
SUBVENCIÓN
ASESORÍA EN CALIDAD, MANAGEMENT Y SERVICIOS, S.L.
1.663 A
PINTURAS Y DECORACIÓN INDUSTRIAL DEL RÍO, S.L.
2.500 A
GAIA GESTIÓN DEPORTIVA, S.L.
2.500 A
GRANITOS TRITURADOS, S.L.
2.500 A
LAMINADOS VILLAPOL, S.A.
2.500 A
MADERAS VILLAPOL, S.A.
2.500 A
CANTEIROS DO PORRIÑO REUNIDOS, S.A.
2.500 A
OBRAS CIVILES DEL ATLÁNTICO, S.L.U.
2.500 A
ESTUDIO TÉCNICO GALLEGO, S.A.
2.500 A
ATI SISTEMAS, S.L.
2.500 A
JAVIER DE LA CERDA & ASOCIADOS, S.L.U.
2.500 A
FRUTAS SORAYA, S.L.
2.500 A
FRUJORGE, S.L.
2.500 A
NORQUIMIA, S.A.
3.000 A
LABORATORIOS ASOCIADOS NUPEL, S.L.
3.000 A
JECSA, S.L.
2.500 A
PELÉ DECORACIONES, C.B.
2.500 A
TOTAL QUE SE VAI SUBVENCIONAR
42.663 A
CORRECCIÓN de erros.-Orde do 21 de xullo de 2006 pola que se establecen e regulan axudas para a mellora do hábitat da perdiz rubia.
CONSELLERÍA DE MEDIO AMBIENTE E DESENVOLVEMENTO SOSTIBLE — III. OUTRAS DISPOSICIÓNS — 14/08/2006

Advertido un erro na devandita orde, publicada no Diario Oficial de Galicia nº 146, do 31 de xullo de 2006, cómpre facer a seguinte corrección:
Nas páxinas 12.119 e 12.120 correspondentes aos anexos I e II de solicitude, no pé de páxina, onde di: «Avenida da Habana, 79-1º, 32004 Ourense», debe dicir: «Rúa do Paseo, 18-3º, 32003 Ourense».
CORRECCIÓN de erros.-Orde do 27 de xuño de 2006 pola que se convocan axudas á produción editorial para apoiar a tradución de obras ao galego e a tradución e edición noutras linguas de obras publicadas orixinariamente en galego, así como os grandes proxectos editoriais.
CONSELLERÍA DE CULTURA E DEPORTE — III. OUTRAS DISPOSICIÓNS — 14/08/2006

Advertidos erros na devandita orde, publicada no Diario Oficial de Galicia nº 137, do luns, 17 de xullo de 2006, cómpre proceder á súa corrección:
Na páxina 11.429, no artigo 11º, punto 11.7, onde di: «Para o pagamento da segunda anualidade, debe presentarse, antes do 1 de novembro de 2006, o correspondente número de exemplares da obra subvencionada», debe dicir: «Para o pagamento da segunda anualidade, debe presentarse, antes do 1 de novembro de 2007, o correspondente número de exemplares da obra subvencionada».
ORDE do 21 de xullo de 2006 pola que se procede á publicación das subvencións concedidas en virtude da Orde do 30 de marzo de 2006, pola que se anuncian axudas económicas destinadas a subvencionar a realización de actividades por parte das confederacións, federacións, coordinadoras ou agrupacións de asociacións de veciños de Galicia.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 14/08/2006

En virtude das competencias da Consellería de Presidencia, Administracións Públicas e Xustiza, atribuídas polo Decreto 578/2005, do 29 de decembro, polo que se establece a estrutura orgánica da Consellería de Presidencia, Administracións Públicas e Xustiza, e de acordo co disposto no artigo 6.3º da Orde do 30 de marzo de 2006, pola que se anuncian axudas económicas destinadas a subvencionar a realización de actividades por parte das confederacións, federacións, coordinadoras ou agrupacións de asociacións de veciños de Galicia, e no artigo 18.1º da Lei 38/2003, do 17 de novembro, xeral de subvencións, procédese á publicación das subvencións concedidas por Resolución do 17 de xullo de 2006 do conselleiro de Presidencia, Admi
nistracións Públicas e Xustiza. A relación de subvencións concedidas atópase no anexo desta orde.
Santiago de Compostela, 21 de xullo de 2006.
José Luis Méndez Romeu
Conselleiro de Presidencia, Administracións
Públicas e Xustiza
CORRECCIÓN de erros.-Decreto 108/2006, do 15 de xuño, polo que se establece a ordenación turística dos restaurantes e das cafetarías da Comunidade Autónoma de Galicia.
CONSELLERÍA DE INNOVACIÓN E INDUSTRIA — I. DISPOSICIÓNS XERAIS — 02/08/2006

Advertido erro no devandito decreto, publicado no DOG nº 133, do 11 de xullo de 2006, procede facer as seguintes correccións:
Na páxina 11.127 onde di: «Artigo 6º.-Requisitos dos restaurantes segundo a categoría... a) Restaurantes de cinco garfos ou luxo. ... 6. ... Máis de
50 prazas: por cada 25 prazas máis ou fracción, un lavabo máis ou un inodoro máis por cada un», debe dicir: «Artigo 6º.-Requisitos dos restaurantes segundo a categoría... a) Restaurantes de cinco garfos ou luxo. ... 6. ... Máis de 50 prazas: por cada 25 prazas máis ou fracción, un lavabo máis e un inodoro máis por cada un».
Na páxina 11.128 onde di: «Artigo 6º.-Requisitos dos restaurantes segundo a categoría... b) Restaurantes de catro garfos. ... 6. ... Máis de 60 prazas: por cada 50 prazas máis ou fracción, un lavabo máis ou un inodoro máis por cada un», debe dicir: «Artigo 6º.-Requisitos dos restaurantes segundo a categoría... b) Restaurantes de catro garfos. ... 6. ... Máis de 60 prazas: por cada 50 prazas máis ou fracción, un lavabo máis e un inodoro máis por cada un».
Na páxina 11.128 onde di: «Artigo 6º.-Requisitos dos restaurantes segundo a categoría... c) Restaurantes de tres garfos. ... 5. ... Máis de 60 prazas: por cada 50 prazas máis ou fracción, un lavabo máis ou un inodoro máis por cada un», debe dicir: «Artigo 6º.-Requisitos dos restaurantes segundo a categoría... c) Restaurantes de tres garfos. ... 6. ... Máis de 60 prazas: por cada 50 prazas máis ou fracción, un lavabo máis e un inodoro máis por cada un».
Na páxina 11.129 onde di: «Artigo 6º.-Requisitos dos restaurantes segundo a categoría... d) Restaurantes de dous garfos. ... 5. ... Máis de 75 prazas: por cada 50 prazas máis ou fracción, un lavabo máis ou un inodoro máis por cada un», debe dicir: «Artigo 6º.-Requisitos dos restaurantes segundo a categoría... d) Restaurantes de dous garfos. ... 6. ... Máis de 75 prazas: por cada 50 prazas máis ou fracción, un lavabo máis e un inodoro máis por cada un».
Na páxina 11.129 onde di: «Artigo 6º.-Requisitos dos restaurantes segundo a categoría... e) Restaurantes dun garfo. ... 4. ... Máis de 100 prazas: por cada 75 prazas máis ou fracción, un lavabo máis ou un inodoro máis por cada un», debe dicir: «Artigo 6º.-Requisitos dos restaurantes segundo a catego
ría... e) Restaurantes dun garfo. ... 6. ... Máis de 100 prazas: por cada 75 prazas máis ou fracción, un lavabo máis e un inodoro máis por cada un».
CONSELLERÍA DE PRESIDENCIA, ADMINISTRACIÓNS PÚBLICAS
E XUSTIZA
RESOLUCIÓN do 13 de xullo de 2006, da Dirección Xeral de Ordenación e Innovación Educativa, pola que se comunican os lugares de publicación das listas definitivas de solicitudes admitidas e excluídas presentadas ao abeiro do punto sétimo, alínea a), da Resolución do 1 de abril de 2005, pola que se ordena a publicación do acordo entre a Consellería de Educación e Ordenación Universitaria e as organizacións patronais e sindicais do ensino privado concertado da Comunidade Autónoma de Galicia sobre a paga extraordinaria por antigüidade na empresa.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 27/07/2006

Rematado o prazo de presentación de reclamacións previsto na Resolución do 26 de xaneiro de 2006 (DOG do 10 de febreiro), das solicitudes presentadas ao abeiro do punto sétimo, alínea a), da Resolución do 1 de abril de 2005, pola que se ordena a publicación do acordo entre a Consellería de Educación e Ordenación Universitaria e as organizacións patronais e sindicais do ensino privado concertado da Comunidade Autónoma de Galicia sobre a paga extraordinaria por antigüidade na empresa, a Dirección Xeral de Ordenación e Innovación Educativa da Consellería de Educación e Ordenación Universitaria
RESOLVE:
Primeiro.-Facer públicas no taboleiro de anuncios dos servizos centrais da Consellería de Educación e Ordenación Universitaria e nos das súas delegacións provinciais, así como na páxina web desta con
sellería, as listas definitivas de solicitudes admitidas e excluídas presentadas ao abeiro do punto sétimo, alínea a), da citada Resolución do 1 de abril de 2005.
Segundo.-Informar de que contra esta resolución cabe recurso de alzada, no prazo dun mes contado a partir do día seguinte ao da publicación no Diario Oficial de Galicia, perante a conselleira de Educación e Ordenación Universitaria, segundo o disposto na Lei 30/1992, do 26 de novembro, de réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro (BOE do 14 de xaneiro).
Santiago de Compostela, 13 de xullo de 2006.
María José Pérez Mariño
Directora xeral de Ordenación
e Innovación Educativa
INSTRUCIÓN do 7 de xullo de 2006, da Dirección Xeral de Industria, Enerxía e Minas, que modifica parcialmente a Instrución 1/2006, do 13 de xaneiro.
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 21/07/2006

Na Instrución 1/2006, do 13 de xaneiro, da Dirección Xeral de Industria, Enerxía e Minas, establecéronse unha serie de criterios de interpretación e aplicación do Real decreto 1853/1993, do 22 de outubro, polo que se aproba o Regulamento de instalacións de gas en locais destinados a usos domésticos, colectivos ou comerciais (DOG do 8 de febreiro de 2006).
No punto 2º, último parágrafo da referida instrución, indícase que lles corresponde aos subministradores de gas comprobar que existe compatibilidade entre a campá extractora de fumes con saída ao exterior e o quentador ou caldeira de circuíto aberto cando están instalados no mesmo recinto.
Así mesmo, no punto 3º.3, último parágrafo da referida instrución, indícase que antes da posta en servizo, a compañía distribuidora comprobará que aquela cumpre co regulamento anteriormente sinalado.
Non obstante nos artigos 12 e 13 do regulamento, así como nas ITC MI-IRG09, MI-IRG10 e MI-IRG11, relativos ás probas previas á posta en servizo das instalacións, á posta en servizo e á instalación, conexión e posta en marcha dos aparellos a gas, establécense con precisión as actividades que realizará o instalador, o fabricante e o subministrador, atribuíndo a cada un deles diversas actuacións.
Por todo iso deberá entenderse que:
-A comprobación da compatibilidade sinalada no punto 2º corresponderalle ao instalador e non ao subministrador.
-Que na posta en servizo das instalacións sinaladas no punto 3º.3 a compañía distribuidora terá exclusivamente que realizar as actividades que lle atribúe o regulamento e en ningún caso verificar o cumprimento do regulamento no seu conxunto.
Santiago de Compostela, 7 de xullo de 2006.
Anxo Ramón Calvo Silvosa
Director xeral de Industria, Enerxía e Minas
ORDE do 10 de xullo de 2006 pola que se resolve a cesión en propiedade de vehículos especialmente preparados para os concellos da Comunidade Autónoma galega que conten con servizos de Policía local.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 21/07/2006

Por Orde do 22 de marzo de 2006 (DOG nº 67, do 5 abril), a Consellería de Presidencia, Administracións Públicas e Xustiza anunciou medidas de apoio á Policía local de Galicia, consistentes na cesión de vehículos especialmente preparados para o exercicio das súas funcións.
Analizadas as solicitudes e a súa documentación por unha comisión de valoración presidida pola directora xeral de Administración local, elaborouse a correspondente proposta mediante acta motivada, e de conformidade co artigo 5 da citada orde,
RESOLVO:
Primeiro.-Conceder con cargo á aplicación 06.08.624.0, programa 123.C, dos orzamentos xerais da Comunidade Autónoma de Galicia para 2006 a cesión en propiedade dun vehículo equipado para uso da Policía local aos seguintes concellos:
Marca e modelo: Renault Megane Berlina Confort Expression 1,5 DCI 105 CV 5 portas.
Concello destinatario
Nº de bastidor
A Estrada
VF1BMSE0636151343
Vilalba
VF1BMSE0636151342
Monforte de Lemos
VF1BMSE0636151341
Betanzos
VF1BMSE0636151344
Cambre
VF1BMSE0636151333
Boiro
VF1BMSE0636151332
Cangas
VF1BMSE0636151331
Marín
VF1BMSE0636151330
Ames
VF1BMSE0636151329
Marca e modelo: motocicleta Suzuki Burgman 125.
Concello destinatario
Nº de bastidor
Lalín
VTTBP111100140411
Carballo
VTTBP111100140412
Concello destinatario
Nº de bastidor
Sarria
VTTBP111100140413
Ponteareas
VTTBP111100140414
Nigrán
VTTBP111100140415
Ribadeo
VTTBP111100140421
Sanxenxo
VTTBP111100140422
O Porriño
VTTBP111100140423
Segundo.-Notificarlles o contido desta resolución aos concellos beneficiarios, especificando as condicións particulares que deberán cumprir, e que se formalizarán mediante acta subscrita polo secretario xeral desta consellería ou funcionario en que delegue, debendo constar nela o acordo de cesión e a aceptación do cesionario, segundo establece o artigo 96 bis do Decreto 50/1989, do 9 de marzo, polo que se aproba o regulamento para a execución da Lei 3/1985, do 12 de abril, do patrimonio da Comunidade Autónoma galega.
Terceiro.-Contra esta resolución, que esgota a vía administrativa, poderase interpoñer recurso de reposición ante este mesmo órgano, no prazo dun mes contado a partir do día seguinte ao da publicación desta orde, ou recurso contencioso-administrativo ante a sala do contencioso-administrativo do Tribunal Superior de Xustiza de Galicia, no prazo de dous meses contados a partir do seguinte ao da publicación desta orde. En todo caso non se poderá interpoñer recurso contencioso-administrativo ata que sexa resolto expresamente ou se produza a desestimación presunta do recurso de reposición.
Santiago de Compostela, 10 de xullo de 2006.
José Luis Méndez Romeu
Conselleiro de Presidencia, Administracións
Públicas e Xustiza
RESOLUCIÓN do 21 de xullo de 2006 pola que se ordena a publicación do acordo do Consello da Xunta de Galicia do 20 de xullo de 2006, polo que se aproba a modificación da relación de postos de traballo da Presidencia da Xunta de Galicia.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 27/07/2006

As necesidades organizativas e funcionais da Presidencia da Xunta de Galicia fan necesaria a modificación da súa actual relación de postos de traballo.
En consecuencia, por proposta da Presidencia da Xunta de Galicia, consultadas as organizacións sindicais presentes na Mesa Xeral de Negociación da comunidade autónoma e a Comisión de Persoal, o Consello da Xunta de Galicia, na súa reunión do día vinte de xullo de dous mil seis, adoptou o seguinte
ACORDO:
Primeiro.-Modificar a relación de postos de traballo da Presidencia da Xunta de Galicia, nos termos que se sinalan no anexo a este acordo.
Segundo.-Ordenar a súa publicación no Diario Oficial de Galicia para efectos da súa entrada en vigor a partir do día seguinte ao da dita publicación.
Visto o acordo adoptado polo Consello da Xunta de Galicia na súa reunión do vinte de xullo de dous mil seis, relativo á modificación da relación de postos de traballo da Presidencia da Xunta de Galicia, coa finalidade de cumprir o dito acordo, dispoño que se publique no Diario Oficial de Galicia como anexo a esta resolución.
Santiago de Compostela, 21 de xullo de 2006.
José Luis Méndez Romeu
Conselleiro de Presidencia, Administracións
Públicas e Xustiza
ORDE do 13 de xullo de 2006 pola que se nomean os membros que integran a Comisión de Heráldica da Xunta de Galicia.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — II. AUTORIDADES E PERSOAL — 20/07/2006

Á Comisión de Heráldica, creada polo Decreto 258/1992, do 10 de setembro, como órgano consultivo da Xunta de Galicia correspóndelle emitir informe vinculante nos procedementos de aprobación, modificación ou rehabilitación de brasóns ou bandeiras das entidades locais, así como as demais facultades que se lle atribuían regulamentariamente.
Mediante o Decreto 369/1998, do 10 de decembro, regúlanse a composición e funcións da Comisión de Heráldica da Xunta de Galicia. Este decreto foi modificado polo Decreto 73/2006, do 20 de abril, co fin de adaptalo á nova estrutura e departamentos da Xunta de Galicia.
O artigo 8 do Decreto 73/2006, do 20 de abril, regula a composición e nomeamento dos membros da Comisión de Heráldica da Xunta de Galicia. De acordo coas letras a) e b) do citado decreto correspóndelle ao conselleiro/a con competencia en materia de Administración local a designación do vicepresidente e de catro vogais da Comisión de Heráldica.
Correspóndelle á Federación Galega de Municipios e Provincias a designación dun dos vogais da Comisión de Heráldica da Xunta de Galicia, de acordo coa letra c) do citado artigo 8 do Decreto 73/2006, do 20 de abril.
Consonte o parágrafo segundo do artigo 8.1 do Decreto 73/2006, do 20 de abril, o nomeamento de todos os membros que forman parte da Comisión de Heráldica será efectuado polo conselleiro/a con competencias na materia.
En virtude de todo o exposto,
DISPOÑO:
Nomear como membros da Comisión de Heráldica da Xunta de Galicia as persoas que a seguir se relacionan:
-Como vicepresidente da Comisión, Carlos Acuña Rubio, diplomado en xenealoxía, heráldica e nobiliaria.
-Como vogal, Eligio Rivas Quintas, doutor en filoloxía románica.
-Como vogal, Francisco Fariña Busto, licenciado en xeografía e historia.
-Como vogal, José García Oro, doutor en teoloxía, historia eclesiástica e filosofía e letras.
-Como vogal, Miguel Pereira Figueroa, licenciado en filosofía e letras.
-Como vogal, José Manuel García Iglesias, catedrático de historia da arte, designado pola asociación de municipios e provincias máis representativas no territorio da comunidade autónoma.
Santiago de Compostela, 13 de xullo de 2006.
José Luis Méndez Romeu
Conselleiro de Presidencia, Administracións Públicas e Xustiza
CORRECCIÓN de erros.-Resolución do 29 de xuño de 2006 pola que se convoca o Curso superior de dereito público.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 19/07/2006

Advertido erro na citada resolución, publicada no DOG nº 132, do luns, 10 de xullo de 2006, debe facerse a seguinte corrección:
-Na páxina 11.044, no punto 3. Destinatarios, onde di: «ademais de funcionarios de carreira ou persoal interino dos grupos A e B»; debe dicir: «ademais de funcionarios de carreira ou persoal interino dos grupos A, B, C ou D».
-Na páxina 11.044, no número 1 do punto 8, onde di: «que o/a interesado/a é funcionario/a de carreira ou persoal interino dos grupos A ou B»; debe dicir: «que o/a interesado/a é funcionario/a de carreira ou persoal interino dos grupos A, B, C ou D».
-Na páxina 11.045, no número 2.2 do punto 8, onde di: «que está ocupando praza dos grupos A ou B»; debe dicir: «que está ocupando praza dos grupos A, B, C ou D».
-Na páxina 11.046, no anexo II, onde di: «modelo de certificado para o persoal funcionario e interino dos grupos A ou B»; debe dicir: «modelo de certificado para o persoal funcionario e interino dos grupos A, B, C ou D».
CONSELLERÍA DE PRESIDENCIA, ADMINISTRACIÓNS PÚBLICAS
E XUSTIZA
CORRECCIÓN de erros.-Decreto 48/2006, do 23 de febreiro, polo que se regula o Programa de vivenda en aluguer.
CONSELLERÍA DE VIVENDA E SOLO — I. DISPOSICIÓNS XERAIS — 18/07/2006

Advertido un erro no Decreto 48/2006, do 23 de febreiro, polo que se regula o Programa de vivenda en aluguer, publicado no Diario Oficial de Galicia número 57, do 22 de marzo de 2006, procédese a efectuar a seguinte rectificación:
No artigo 6º 1 a) ao final do primeiro parágrafo onde di: «e, de ser o caso, no artigo 45 do real decreto antes referido», debe dicir: «e, de ser o caso, no artigo 43 do real decreto antes referido».
ORDE do 13 de xullo de 2006 que modifica a do 13 de febreiro de 2001 pola que se crea a Comisión Galega de Bioética.
CONSELLERÍA DE SANIDADE — I. DISPOSICIÓNS XERAIS — 18/07/2006

Mediante Orde do 13 de febreiro de 2001 (DOG nº 45, do 5 de marzo) créase a Comisión Galega de Bioética como órgano colexiado de carácter permanente e consultivo adscrito á División de Asistencia Sanitaria do Servizo Galego de Saúde.
Como consecuencia das modificacións introducidas na estrutura orgánica do Servizo Galego de Saúde polo Decreto 46/2006, do 23 de febreiro (DOG nº 56, do 21 de marzo) e, segundo o disposto no seu artigo 4.5º, a Comisión Galega de Bioética adscríbese á Secretaría Xeral do Sergas.
Estas modificacións fan necesaria a adaptación de diversos preceptos da Orde do 13 de febreiro de 2001 ao Decreto 46/2006, do 23 de febreiro.
Polo tanto, en uso das facultades que me confiren os artigos 34.6º e 38 da Lei 1/1983, do 22 de febreiro, reguladora da Xunta e do seu presidente, modificada pola Lei 11/1998, do 20 de outubro,
DISPOÑO:
Artigo único.-Modificar os artigos 1 e 4 da Orde do 13 de febreiro de 2001 pola que se crea a Comisión Galega de Bioética.
1. O artigo 1 queda redactado do seguinte xeito:
«Artigo 1º.-Creación e ámbito de actuación.
Créase a Comisión Galega de Bioética como un órgano colexiado de carácter permanente e consultivo, dependente da Consellería de Sanidade, adscrito á Secretaría Xeral do Servizo Galego de Saúde.
O seu ámbito de actuación será o da Comunidade Autónoma galega».
2. O artigo 4, no seu inciso primeiro queda redactado do seguinte xeito:
«Artigo 4º.-Presidente.
O presidente da Comisión Galega de Bioética será o secretario xeral do Servizo Galego de Saúde ou persoa en quen delegue».
Disposición derrogatoria
Única.-Quedan derrogadas as disposicións de igual ou inferior rango no que contradigan ou se opoñan ao disposto nesta orde.
Disposición derradeira
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 13 de xullo de 2006.
María José Rubio Vidal
Conselleira de Sanidade
ORDE do 21 de xullo de 2006 pola que se modifica a do 20 de marzo pola que se aproban as bases reguladoras para a concesión de axudas de carácter individual, en réxime de concorrencia competitiva, para facilitar o acceso á sociedade da información das persoas con discapacidade, no ámbito da Comunidade Autónoma de Galicia para o ano 2006, e se procede á súa convocatoria.
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 01/08/2006

A Consellería de Innovación e Industria ditou a Orde do 20 de marzo de 2006 pola que se aproban as bases reguladoras para a concesión de axudas de carácter individual, en réxime de concorrencia competitiva, para facilitar o acceso á sociedade da información das persoas con discapacidade, no ámbito da Comunidade Autónoma de Galicia para o ano 2006, e se procede á súa convocatoria (DOG nº 62, do 29 de marzo de 2006).
No artigo 16 da citada orde establécese que o prazo para a xustificación do investimento por parte do beneficiario será ata o 30 de setembro de 2006.
Tendo en conta que o elevado número de solicitudes presentadas motivou un dilatado proceso de revisión administrativa dos respectivos expedientes, considérase necesario ampliar o prazo de xustificación dos investimentos levados a cabo polos solicitantes.
En consecuencia, en uso das atribucións que me foron conferidas,
DISPOÑO:
Artigo un.-Ampliar o prazo para a xustificación dos investimentos ou actuacións subvencionables ao
abeiro da Orde do 20 de marzo de 2006 da Consellería de Innovación e Industria, ata o 31 de outubro de 2006.
Santiago de Compostela, 21 de xullo de 2006.
Fernando Xabier Blanco Álvarez
Conselleiro de Innovación e Industria
RESOLUCIÓN do 26 de xullo de 2006, da Secretaría Xeral de Emigración, pola que se fai pública a ampliación do importe existente para a concesión das axudas e subvencións correspondentes aos programas de apoio infraestrutural ás comunidades galegas no exterior para o exercicio 2006, convocadas pola Resolución do 29 de marzo de 2006 pola que se establecen as bases reguladoras e se convocan axudas e subvencións aos programas de apoio infraestrutural ás comunidades galegas no exterior para o exercicio 2006.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 01/08/2006

A Resolución do 29 de marzo de 2006 pola que se establecen as bases reguladoras e se convocan axudas e subvencións aos programas de apoio infraestrutural ás comunidades galegas no exterior para o exercicio 2006 (DOG nº 66, do 4 de abril de 2006), establece na súa disposición adicional terceira o crédito inicialmente outorgado para esta finalidade, sen prexuízo das modificacións que legalmente poidan efectuarse ao longo do exercicio.
As axudas que anualmente se lles veñan concedendo ás comunidades galegas no exterior ao abeiro destes programas espertaron un crecente interese neste exercicio, para a organización de novas iniciativas de carácter infraestrutural a favor dos emigrantes.
Unha vez revisados os expedientes presentados ao abeiro da devandita resolución, comprobouse que o importe total solicitado destas axudas superaba amplamente o crédito inicialmente establecido, o que fixo imposible atender axeitadamente a maior parte das solicitudes presentadas.
Considerando todo o dito anteriormente, cómpre ampliar o importe da contía inicial prevista na Resolución do 29 de marzo de 2006 pola que se establecen as bases reguladoras e se convocan as axudas e subvencións correspondentes aos programas de apoio infraestrutural ás comunidades galegas no exterior para o exercicio 2006, coa finalidade de conceder axudas ou ampliacións das xa concedidas ao maior número de beneficiarios posible.
Por todo o exposto, e no uso das facultades que me foron conferidas,
DISPOÑO:
Artigo único.
Primeiro.-Para o exercicio orzamentario 2006 ampliarase en 500.000 A o importe da contía inicial prevista na Resolución do 29 de marzo de 2006 pola que se establecen as bases reguladoras e se convocan as axudas e subvencións correspondentes aos programas de apoio infraestrutural ás comunidades galegas no exterior para o exercicio 2006, que será financiada con cargo ao crédito dispoñible na aplicación orzamentaria 04.50.213A.780.0.-Dotación e rehabilitación de centros.
Segundo.-Esta modificación non afecta os prazos establecidos na Resolución do 29 de marzo de 2006 pola que se establecen as bases reguladoras e se convocan as axudas e subvencións correspondentes aos programas de apoio infraestrutural ás comunidades galegas no exterior para o exercicio 2006, para a presentación de solicitudes, nin afecta o resto do articulado desta resolución.
Disposición derradeira
Única.-Esta resolución entrará en vigor o día seguinte ao da súa publicación no Diario Oficial de Galicia.
Santiago de Compostela, 26 de xullo de 2006.
Manuel Luis Rodríguez González
Secretario xeral de Emigración
DECRETO 122/2006, do 13 de xullo, polo que se acepta a cesión, a título gratuíto, dun inmoble feita polo Concello de Vilagarcía de Arousa á Comunidade Autónoma de Galicia, con destino á construción dun edificio para a escola oficial de idiomas.
CONSELLERÍA DE ECONOMÍA E FACENDA — III. OUTRAS DISPOSICIÓNS — 01/08/2006

O Pleno do Concello de Vilagarcía, en sesión celebrada o 25 de novembro de 2004, acordou ceder, a título gratuíto, a favor da Comunidade Autónoma de Galicia, un terreo de 3.993,40 m, para a construción dun edificio destinado a escola oficial de idiomas.
A Secretaría Xeral e do Patrimonio tramitou o correspondente expediente de aceptación de cesión, de conformidade co disposto nos artigos 16, 17 e 23 da Lei 3/1985, do 12 de abril, do patrimonio da Comunidade Autónoma de Galicia, e 33, 34 e 38 do Decreto 50/1989, do 9 de marzo, polo que se aproba o regulamento para a execución da dita lei.
Na súa virtude, por proposta do conselleiro de Economía e Facenda, feita nos termos nos que o Concello de Vilagarcía de Arousa acordou a cesión, logo da deliberación do Consello da Xunta de Galicia na súa reunión do trece de xullo de dous mil seis,
DISPOÑO:
Artigo 1º
Acéptase a cesión, a título gratuíto, feita polo Concello de Vilagarcía de Arousa dunha parcela que se describe como segue:
Parcela de 3.993,40 m situada no Bosque dos Desamparados, que linda ao norte con zona residencial; sur, campo de fútbol; leste, vía e aparcadoiro; e oeste zona verde.
Inscrita no Rexistro da Propiedade de Vilagarcía de Arousa, no tomo 1.062, libro 441, folio 122, predio 35999, como parcela E.
Artigo 2º
O destino do inmoble será a construción dun edificio que albergue a escola oficial de idiomas.
Artigo 3º
A Consellería de Economía e Facenda, a través da Secretaría Xeral e do Patrimonio, procederá á formalización da cesión no correspondente documento público.
Disposición derradeira
A Consellería de Economía e Facenda, a través da Secretaría Xeral e do Patrimonio, levará a cabo todos os trámites necesarios para a efectividade deste decreto.
Santiago de Compostela, trece de xullo de dous mil seis.
Emilio Pérez Touriño
Presidente
José Ramón Fernández Antonio
Conselleiro de Economía e Facenda
CORRECCIÓN de erros.-Orde do 31 de maio de 2006 pola que se regula a publicidade das caixas de aforro.
CONSELLERÍA DE ECONOMÍA E FACENDA — I. DISPOSICIÓNS XERAIS — 13/07/2006

Advertidos erros na referida orde publicada no Diario Oficial de Galicia nº 122, do 27 de xuño de 2006, cómpre facer as seguintes correccións:
-Na páxina 10.236, artigo 2º, parágrafo primeiro, onde di: «A publicidade que realicen as caixas de aforro»; debe dicir: «1. A publicidade que realicen as caixas de aforro».
-Na páxina 10.237, artigo 4º, punto 2, onde di: «cando o custo ou rendemento efectivo que se indique na publicidade poida varias por circunstancias tales como o prazo da operación»; debe dicir: «cando o custo ou rendemento efectivo que se indique na publicidade poida variar por circunstancias tales como o prazo da operación».
-Na páxina 10.238, artigo 9º, punto 1, onde di: «No caso de que non se ditase resolución expresa no prazo previsto no artigo anterior, farase constar a expresión: «Publicidade autorizada: DXPFeTRexistro de entrada na DXPFeT»; debe dicir: «No caso de que non se ditase resolución expresa no prazo previsto no artigo anterior, farase constar a expresión: Publicidade autorizada: DXPFeT».
-Na páxina 10.239, artigo 11º, punto 2, onde di: «sen prexuízo, de se o caso»; debe dicir: «sen prexuízo, de ser o caso».
RESOLUCIÓN do 31 de maio de 2006 pola que se publica a axuda concedida ao abeiro da Orde do 13 de maio 2005 pola que se aproban as bases reguladoras para a concesión de axudas, no ámbito da Comunidade Autónoma de Galicia, para a implantación de novas redes de telecomunicacións nos núcleos comarcais e rurais de Galicia, en réxime de concorrencia competitiva.
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 19/07/2006

O Decreto lexislativo 1/1999, do 7 de outubro, polo que se aproba o texto refundido da Lei de réxime financeiro e orzamentario de Galicia, no seu artigo 78 establece que «Os órganos administrativos concedentes publicarán no Diario Oficial de Galicia, e nos termos que se fixen regulamentariamente, as subvencións concedidas con expresión da convocatoria, o programa e crédito orzamentario ao que se imputen, do beneficiario, da cantidade concedida e da finalidade ou finalidades da subvención». Esta obriga figura expresamente recollida no artigo 15 da orde de axudas do 13 de maio de 2005.
Co obxecto de cumprir o establecido nas citadas normas, e no uso das facultades que me foron conferidas
RESOLVO:
Ordenar a publicación no Diario Oficial de Galicia das axudas concedidas ao abeiro da citada orde, que se relacionan no anexo que se xunta a esta resolución, no que se especifican os seguintes datos:
Nome do beneficiario, finalidade, crédito orzamentario, anualidades e cantidade concedida.
Santiago de Compostela, 31 de maio de 2006.
Fernando Xabier Blanco Álvarez
Conselleiro de Innovación e Industria
ANEXO
Nome do beneficiario: R Cable y Telecomunicaciones Galicia, S.A.
Finalidade: implantanción de novas redes de telecomunicións nos núcleos comarcais e rurais de Galicia.
Crédito orzamentario: 10.04.712B.775.0.
Cantidade concedida 2005: 4.003.300 euros.
Cantidade concedida 2006: 9.000.000 euros.
Cantidade concedida 2007: 15.000.000 euros.
Cantidade concedida 2008: 10.996.700 euros.
ORDE do 13 de xullo de 2006 pola que se amplía a dotación orzamentaria para a concesión de axudas para a mellora e modernización das estruturas de produción das explotacións agrarias convocadas pola Orde do 27 de decembro de 2005.
CONSELLERÍA DO MEDIO RURAL — III. OUTRAS DISPOSICIÓNS — 18/07/2006

Pola Orde do 27 de decembro de 2005 establecéronse as bases reguladoras das axudas para a mellora e modernización das explotacións agrarias e convocáronse para o ano 2006 (Diario Oficial de Galicia nº 249, do 29 de decembro).
Na disposición adicional segunda, relativa ao financiamento destas axudas, detállase a aplicación orzamentaria e o importe económico previsto para elas. Tendo en conta o elevado número e dimensión das solicitudes de axuda que se recibiron e a necesidade dun maior financiamento, cómpre ampliar a dotación orzamentaria consignada inicialmente, coa finalidade de poder amparar as solicitudes de axuda presentadas polos agricultores e gandeiros da Comunidade Autónoma de Galicia, sempre que cumpran co establecido nas ordes desta consellería citadas anteriormente.
En virtude do exposto, de conformidade co artigo 30.1.3 do Estatuto de autonomía de Galicia, e no uso das facultades que me confire a Lei 1/1983, reguladora da Xunta e do seu presidente,
DISPOÑO:
Artigo único.
Primeiro.-Amplíase a dotación orzamentaria que se recolle na orde desta consellería, do 27 de decembro de 2005 (Diario Oficial de Galicia nº 249, do 29 de decembro), pola que se convocan para o ano 2006 as axudas para a mellora e modernización das estruturas de produción das explotacións agrarias, nun total de 10.895.820,69 euros, tal e como se especifica a seguir:
a) A aplicación orzamentaria 11. 02.614-A.770.0 increméntase en 13.262.238,37 euros para o ano corrente 2006 e en 10.071.762,00 euros para o ano 2007.
b) A aplicación orzamentaria 11.02.614-A.772.3, increméntase en 6.961.037,25 euros para o ano corrente 2006 e en 40.000,00 euros para o ano 2007.
Segundo.-Tamén se poderán utilizar outros remanentes adicionais que puidesen existir na mesma aplicación. En todo caso, a concesión da axuda para a mellora e modernización das estruturas de produción das explotacións agrarias estará condicionada á existencia de crédito axeitado e suficiente e limitarase ás dispoñibilidades orzamentarias.
Terceiro.-Esta modificación non afecta o prazo que se establece para a presentación de solicitudes de
axuda na devandita Orde do 27 de decembro de 2005.
Santiago de Compostela, 13 de xullo de 2006.
Alfredo Suárez Canal
Conselleiro do Medio Rural
CORRECCIÓN de erros.-Orde do 19 de xuño de 2006 pola que se convocan axudas en forma de bolsas de iniciación á investigación agraria no Centro de Investigacións Agrarias de Mabegondo e na Estación de Viticultura e Enoloxía de Galicia en Leiro, dependentes da Dirección Xeral de Investigación, Tecnoloxía e Formación da Consellería do Medio Rural, no marco do Plan Galego de Investigación, Desenvolvemento e Innovación Tecnolóxica de Galicia (Diario Oficial de Galicia número 128, do 4 de xullo de 2006).
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 20/07/2006

Advertido erro na devandita orde publicada no Diario Oficial de Galicia número 128, do martes día 4 de xullo de 2006, cómpre facer a seguinte corrección:
Na páxina 10.659, no artigo 6º, onde di: «e dous do Centro de Formación, Investigación e Tecnoloxía Agraria de Galicia, nomeados pola Secretaría Xeral
da Consellería de Política Agroalimentaria e Desenvolvemento Rural», debe dicir: «e dous nomeados pola Dirección Xeral de Investigación, Tecnoloxía e Formación da Consellería do Medio Rural».
NOTA: esta corrección de erros non modifica o prazo de presentación de solicitudes indicado na devandita orde publicada no Diario Oficial de Galicia número 128, do martes día 4 de xullo de 2006.
RESOLUCIÓN do 3 de xullo de 2006, da Dirección Xeral de Ordenación e Innovación Educativa, pola que se autorizan os programas de garantía social nos centros privados que figuran no anexo, para o curso 2006-2007.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 20/07/2006

En virtude da Orde do 5 de maio de 1997 (DOG do 29 de maio), pola que se regulan os programas de garantía social na Comunidade Autónoma de Galicia, esta dirección xeral, por proposta da Dirección Xeral de Formación Profesional e Ensinanzas Especiais,
RESOLVE:
Autorizar os programas de garantía social nos centros privados que figuran no anexo, para o curso 2006-2007.
Santiago de Compostela, 3 de xullo de 2006.
María José Pérez Mariño
Directora xeral de Ordenación e Innovación Educativa
ANEXO
Provincia: A Coruña.
Centro privado Agarimo.
Código: 15020431.
1 PGS operario de albanelaría.
1 PGS axudante de servizos de restaurante e bar.
1 PGS servizos auxiliares de oficina.
1 PGS operario de viveiros e xardíns.
1 PGS operario de carpintaría de madeira maciza.
Provincia: Pontevedra.
Concello: Pontevedra.
Centro privado: Rizo Belle II.
Código: 36024434.
1 PGS auxiliar de perrucaría.
ORDE do 28 de xuño de 2006 pola que se autoriza o inicio de actividades da escola infantil (0-3 anos) do Complexo Administrativo da Xunta de Galicia en Vigo (Pontevedra).
VICEPRESIDENCIA DA IGUALDADE E DO BENESTAR — III. OUTRAS DISPOSICIÓNS — 13/07/2006

O artigo 29 da Lei 4/1993, do 14 de abril, de servizos sociais, e o artigo 6 do Decreto 243/1995, do 28 de xullo, polo que se regula o réxime de autorización e acreditación de centros de servizos sociais, establecen que os centros de servizos sociais propios da comunidade autónoma crearanse mediante decreto, precisando orde da consellería competente para o inicio das súas actividades. Neste sentido, as competencias da Lei 3/1997, do 9 de xuño, galega de familia, a infancia e da adolescencia, relativas á creación de centros atribúenselle á Vicepresidencia da Igualdade o do Benestar.
A Lei 7/2004, do 16 de xullo, galega para a igualdade de mulleres e homes, regula os dereitos da conciliación do emprego e da vida familiar, e no título dedicado á actuación administrativa da Xunta de Galicia establece como unha das medidas básicas do Plan Integral de apoio á familia a ampliación da rede pública de escolas infantís. Nesta liña, mediante o Decreto 12/2006, do 19 de xaneiro -DOG nº 24, do 3 de febreiro- creouse a escola infantil (0-3 anos) do Complexo Administrativo da Xunta de Galicia de Vigo (Pontevedra).
En aplicación da disposición derradeira do decreto anteriormente citado, e unha vez comprobado que a dita escola infantil cumpre cos requisitos establecidos no Decreto 243/1995, do 28 de xullo, polo que se regula o réxime de autorización e acreditación de centros de servizos sociais, así como cos requisitos establecidos no Decreto 329/2005, do 28 de xullo, polo que se regulan os centros de menores e os centros de atención á infancia, procede conceder o permiso de inicio de actividades.
Polo exposto, e en uso das facultades que teño atribuídas pola Lei 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, polo Decreto 211/2005, do 3 de agosto, polo que se establece a estrutura orgánica da Xunta de Galicia, e polo Decreto 517/2005, do 6 de outubro, polo que se establece a estrutura orgánica da Vicepresidencia da Igualdade e do Benestar,
DISPOÑO:
Artigo único.-Autorízase o inicio de actividades da escola infantil (0-3 anos) do Complexo Administrativo da Xunta de Galicia en Vigo (Pontevedra) situado na praza da Estrela s/n, segundo os datos que se relacionan no anexo desta orde.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 28 de xuño de2006.
Anxo Manuel Quintana González
Vicepresidente da Igualdade e do Benestar
ANEXO
Provincia: Pontevedra.
Concello: Vigo.
Enderezo: Complexo Administrativo da Xunta de Galicia-praza da Estrela, s/n.
Denominación: escola infantil (0-3 anos) do Complexo Administrativo da Xunta de Galicia.
Tipoloxía: escola infantil (0-3 anos).
Número de unidades: 2.